title: Provedbena uredba Komisije (EU) br. 366/2013 od 22. travnja 2013. o odobravanju aktivne tvari Bacillus firmus I-1582, u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja, i o izmjeni Priloga Provedbenoj uredbi Komisije (EU) br. 540/2011  Tekst značajan za EGP

text:
               03/Sv. 067

               HR

               Službeni list Europske unije

               294

         32013R0366

               L 111/30

               SLUŽBENI LIST EUROPSKE UNIJE

               22.04.2013.

         PROVEDBENA UREDBA KOMISIJE (EU) br. 366/2013
   od 22. travnja 2013.
   o odobravanju aktivne tvari Bacillus firmus I-1582, u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja, i o izmjeni Priloga Provedbenoj uredbi Komisije (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2. i članak 78. stavak 2.,
   budući da:

               (1)

               U skladu s člankom 80. stavkom 1. točkom (a) Uredbe (EZ) br. 1107/2009, Direktiva Vijeća 91/414/EEZ (2) mora se primjenjivati na aktivne tvari za koje je donesena odluka u skladu s člankom 6. stavkom 3. te Direktive prije 14. lipnja 2011., uzimajući u obzir postupak i uvjete za odobrenje. Odlukom Komisije 2011/123/EU (3) uvjeti iz članka 80. stavka 1. točke (a) Uredbe (EZ) br. 1107/2009 za Bacillus firmus I-1582 ispunjeni su.

               (2)

               U skladu s člankom 6. stavkom 2. Direktive 91/414/EEZ, Francuska je 4. kolovoza 2010. od društva Bayer CropScience AG primila zahtjev za uvrštenje aktivne tvari Bacillus firmus I-1582 u Prilog I. Direktivi 91/414/EEZ. Odlukom 2011/123/EU potvrđeno je da je dokumentacija „cjelovita” u smislu da se moglo smatrati da u načelu udovoljava zahtjevima u pogledu podataka i informacija iz priloga II. i III. Direktivi 91/414/EEZ.

               (3)

               Za tu su aktivnu tvar procijenjeni učinci na zdravlje ljudi i životinja te na okoliš u skladu s odredbama članka 6. stavaka 2. i 4. Direktive 91/414/EEZ za uporabe koje je predložio podnositelj prijave. Imenovana država članica izvjestiteljica podnijela je 12. srpnja 2011. nacrt izvješća o ocjeni.

               (4)

               Nacrt izvješća o ocjeni pregledale su države članice i Europska agencija za sigurnost hrane (dalje u tekstu „Agencija”). Agencija je Komisiji 20. kolovoza 2012. dostavila svoj zaključak o ponovnoj ocjeni procjene rizika od pesticida za aktivnu tvar Bacillus firmus I-1582 (4). Taj su nacrt izvješća o ocjeni i zaključak Agencije pregledale države članice i Komisija u okviru Stalnog odbora za prehrambeni lanac i zdravlje životinja te su konačnu verziju dovršile 15. ožujka 2013. u obliku izvješća Komisije o ponovnoj ocjeni tvari Bacillus firmus I-1582.

               (5)

               Razni su pregledi pokazali kako se za sredstva za zaštitu bilja koja sadrže Bacillus firmus I-1582 može očekivati da načelno udovoljavaju zahtjevima utvrđenima u članku 5. stavku 1. točkama (a) i (b) i članku 5. stavku 3. Direktive 91/414/EEZ, ponajprije vezano uz upotrebe koje su bile ispitivane i detaljno opisane u izvješću Komisije o ponovnoj ocjeni. Stoga je primjereno odobriti Bacillus firmus I-1582.

               (6)

               Prije odobravanja bi trebalo omogućiti razumno razdoblje kako bi se državama članicama i zainteresiranim stranama omogućilo da se pripreme za udovoljavanje novim zahtjevima koji proizlaze iz odobrenja.

               (7)

               Ne dovodeći u pitanje obveze predviđene u Uredbi (EZ) br. 1107/2009 koje proizlaze iz odobrenja, uzimajući u obzir posebnu situaciju nastalu prijelazom iz Direktive 91/414/EEZ u Uredbu (EZ) br. 1107/2009, trebalo bi se primjenjivati sljedeće. Državama bi članicama trebalo omogućiti razdoblje od šest mjeseci nakon odobravanja kako bi se ponovno ocijenila odobrenja sredstava za zaštitu bilja koja sadrže Bacillus firmus I-1582. Države bi članice, prema potrebi, trebale izmijeniti, zamijeniti ili povući odobrenja. Odstupajući od tog roka, dulje bi se razdoblje trebalo predvidjeti za podnošenje i procjenu cjelokupne ažurirane dokumentacije iz Priloga III., kako je određeno u Direktivi 91/414/EEZ, za sva sredstva za zaštitu bilja za svaku namijenjenu uporabu u skladu s jedinstvenim načelima.

               (8)

               Iskustvo stečeno uvrštenjem aktivnih tvari u Prilog I. Direktivi 91/414/EEZ, ocijenjenih u okviru Uredbe Komisije (EEZ) br. 3600/92 od 11. prosinca 1992. o utvrđivanju detaljnih pravila za provedbu prve faze programa rada iz članka 8. stavka 2. Direktive Vijeća 91/414/EEZ o stavljanju sredstava za zaštitu bilja na tržište (5), pokazalo je da može doći do poteškoća u tumačenju dužnosti nositelja postojećih odobrenja vezanih uz pristup podacima. Radi izbjegavanja daljnjih poteškoća se stoga čini potrebnim pojasniti dužnosti država članica, a posebno dužnost provjere kojom nositelj odobrenja dokazuje pristup dokumentaciji koja udovoljava zahtjevima iz Priloga II. toj Direktivi. Međutim, to objašnjenje ne uvodi nove obveze državama članicama ili nositeljima odobrenja u usporedbi s do sada donesenim direktivama koje izmjenjuju Prilog I. toj Direktivi ili uredbama o odobravanju aktivnih tvari.

               (9)

               U skladu s člankom 13. stavkom 4. Uredbe (EZ) br. 1107/2009, Prilog Provedbenoj uredbi Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (6) treba na odgovarajući način izmijeniti.

               (10)

               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Odobrenje aktivne tvari
   Aktivna tvar Bacillus firmus I-1582, kako je određeno u Prilogu I., odobrava se podložno uvjetima utvrđenima u tom Prilogu.
   Članak 2.
   Ponovna ocjena sredstava za zaštitu bilja
   1.   Države članice, u skladu s Uredbom (EZ) br. 1107/2009, prema potrebi izmjenjuju ili povlače postojeća odobrenja za sredstva za zaštitu bilja koja sadrže Bacillus firmus I-1582 kao aktivnu tvar do 31. ožujka 2014.
   One do tog datuma posebno provjeravaju jesu li uvjeti iz Priloga I. ovoj Uredbi ispunjeni, osim onih koji su navedeni u stupcu o posebnim odredbama tog Priloga, te posjeduje li nositelj odobrenja dokumentaciju odnosno ima li pristup dokumentaciji koja udovoljava zahtjevima iz Priloga II. Direktivi 91/414/EEZ u skladu s uvjetima iz članka 13. stavaka od 1. do 4. te Direktive i članka 62. Uredbe (EZ) br. 1107/2009.
   2.   Odstupajući od stavka 1., države članice ponovno ocjenjuju proizvod za svako odobreno sredstvo za zaštitu bilja koje sadrži Bacillus firmus I-1582 kao jedinu aktivnu tvar ili kao jednu od nekoliko aktivnih tvari, od kojih su sve bile navedene u Prilogu Provedbenoj uredbi (EU) br. 540/2011 najkasnije do 30. rujna 2013., u skladu s jedinstvenim načelima kako je navedeno u članku 29. stavku 6. Uredbe (EZ) br. 1107/2009, na temelju dokumentacije koja udovoljava zahtjevima iz Priloga III. Direktivi 91/414/EEZ i uzimajući u obzir stupac s posebnim odredbama iz Priloga I. toj Uredbi. Na temelju te ocjene utvrđuju ispunjava li sredstvo uvjete određene u članku 29. stavku 1. Uredbe (EZ) br. 1107/2009.
   Po utvrđivanju države članice:

               (a)

               u slučaju da sredstvo sadrži Bacillus firmus I-1582 kao jedinu aktivnu tvar, prema potrebi izmjenjuju ili povlače odobrenje najkasnije do 31. ožujka 2015.; ili

               (b)

               u slučaju da sredstvo sadrži Bacillus firmus I-1582 kao jednu od nekoliko aktivnih tvari, prema potrebi izmjenjuju ili povlače odobrenje do 31. ožujka 2015. ili do datuma utvrđenog za takvu izmjenu ili povlačenje u odgovarajućem aktu ili aktima kojima su predmetna tvar ili tvari dodani Prilogu I. Direktivi 91/414/EEZ ili kojima su predmetna tvar ili tvari odobreni, ovisno o tome što je kasnije.

         Članak 3.
   Izmjene Provedbene uredbe (EU) br. 540/2011
   Prilog Provedbenoj uredbi (EU) br. 540/2011 izmjenjuje se u skladu s Prilogom II. ovoj Uredbi.
   Članak 4.
   Stupanje na snagu i datum primjene
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. listopada 2013.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. travnja 2013.

            Za Komisiju

            Predsjednik

         José Manuel BARROSO

      (1)  SL L 309, 24.11.2009., str. 1.

      (2)  SL L 230, 19.8.1991., str. 1.

      (3)  SL L 49, 24.2.2011., str. 40.

      (4)  EFSA Journal 2012.; 10(9):2868. Dostupno na internetskoj stranici: www.efsa.europa.eu

      (5)  SL L 366, 15.12.1992., str. 10.

      (6)  SL L 153, 11.6.2011., str. 1.
   PRILOG I.

               Uobičajeni naziv, identifikacijski brojevi

               Naziv prema IUPAC-u

               Čistoća (1)

               Datum odobrenja

               Istek odobrenja

               Posebne odredbe

                  Bacillus firmus I-1582
               Broj zbirke: CNCMI-1582

               Ne primjenjuje se

               Najmanja koncentracija:
               7,1 × 1010 CFU/g

               1. listopada 2013.

               30. rujna 2023.

               Za provedbu jedinstvenih načela kako je navedeno u članku 29. stavku 6. Uredbe (EZ) br. 1107/2009, u obzir se uzimaju zaključci izvješća o ponovnoj ocjeni za Bacillus firmus I-1582, a posebno njegovi dodaci I. i II. u konačnoj verziji Stalnog odbora za prehrambeni lanac i zdravlje životinja od 15. ožujka 2013.
               Pri cjelovitoj ocjeni države članice posebnu pozornost posvećuju zaštiti korisnika sredstava i radnika, uzimajući u obzir da Bacillus firmus I-1582 može uzrokovati preosjetljivost.
               Uvjeti upotrebe uključuju, prema potrebi, mjere za smanjenje rizika.

      (1)  Više pojedinosti o aktivnoj tvari i njezinoj specifikaciji nalazi se u izvješću o ponovnoj ocjeni.
   PRILOG II.
   U dijelu B Priloga Provedbenoj uredbi (EU) br. 540/2011 dodaje se sljedeći unos:

               Broj

               Uobičajeni naziv, identifikacijski brojevi

               Naziv prema IUPAC-u

               Čistoća (1)

               Datum odobrenja

               Istek odobrenja

               Posebne odredbe

               „36.

                  Bacillus firmus I-1582
               Broj zbirke: CNCMI-1582

               Ne primjenjuje se

               Najmanja koncentracija:
               7,1 × 1010 CFU/g

               1. listopada 2013.

               30. rujna 2023.

               Za provedbu jedinstvenih načela kako je navedeno u članku 29. stavku 6. Uredbe (EZ) br. 1107/2009, u obzir se uzimaju zaključci izvješća o ponovnoj ocjeni za Bacillus firmus I-1582, a posebno njegovi dodaci I. i II. u konačnoj verziji Stalnog odbora za prehrambeni lanac i zdravlje životinja od 15. ožujka 2013.
               Pri cjelovitoj ocjeni države članice posebnu pozornost posvećuju zaštiti korisnika sredstava i radnika, uzimajući u obzir da Bacillus firmus I-1582 može uzrokovati preosjetljivost.
               Uvjeti upotrebe uključuju, prema potrebi, mjere za smanjenje rizika.”

      (1)  Više pojedinosti o aktivnoj tvari i njezinoj specifikaciji nalazi se u izvješću o ponovnoj ocjeni.


title: Provedbena uredba Komisije (EU) 2015/1502 оd 8. rujna 2015. o utvrđivanju minimalnih tehničkih specifikacija i postupaka za razine osiguranja identiteta koje se pripisuju sredstvima elektroničke identifikacije u skladu s člankom 8. stavkom 3. Uredbe (EU) br. 910/2014 Europskog parlamenta i Vijeća o elektroničkoj identifikaciji i uslugama povjerenja za elektroničke transakcije na unutarnjem tržištu (Tekst značajan za EGP)

text:
               9.9.2015

               HR

               Službeni list Europske unije

               L 235/7

         PROVEDBENA UREDBA KOMISIJE (EU) 2015/1502
   оd 8. rujna 2015.
   o utvrđivanju minimalnih tehničkih specifikacija i postupaka za razine osiguranja identiteta koje se pripisuju sredstvima elektroničke identifikacije u skladu s člankom 8. stavkom 3. Uredbe (EU) br. 910/2014 Europskog parlamenta i Vijeća o elektroničkoj identifikaciji i uslugama povjerenja za elektroničke transakcije na unutarnjem tržištu
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 910/2014 Europskog parlamenta i Vijeća od 23. srpnja 2014. o elektroničkoj identifikaciji i uslugama povjerenja za elektroničke transakcije na unutarnjem tržištu i stavljanju izvan snage Direktive 1999/93/EZ (1), a posebno njezin članak 8. stavak 3.,
   budući da:

               (1)

               Člankom 8. Uredbe (EU) br. 910/2014 predviđeno je da se sustavom elektroničke identifikacije koji je prijavljen na temelju članka 9. stavka 1. treba odrediti niska, značajna i visoka razina osiguranja identiteta koja se pripisuje sredstvima elektroničke identifikacije koja su izdana u okviru tog sustava.

               (2)

               Određivanje minimalnih tehničkih specifikacija, normi i postupaka ključno je kako bi se osiguralo jednako tumačenje pojedinosti o razinama osiguranja identiteta i kako bi se osigurala interoperabilnost pri raspoređivanju nacionalnih razina osiguranja identiteta prijavljenih sustava elektroničke identifikacije u odnosu na razine osiguranja identiteta na temelju članka 8. kako je predviđeno u članku 12. stavku 4. točki (b) Uredbe (EU) br. 910/2014.

               (3)

               Za specifikacije i postupke utvrđene ovim provedbenim aktom uzeta je u obzir međunarodna norma ISO/IEC 29115 kao najrelevantnija međunarodna norma u području razina osiguranja identiteta za sredstva elektroničke identifikacije. Međutim, sadržaj Uredbe (EU) br. 910/2014 razlikuje se od te međunarodne norme, posebno u pogledu zahtjeva za dokazivanje i provjeru identiteta te načina na koji su uzete u obzir razlike između aranžmana za dokazivanje identiteta država članica i postojećih alata u EU-u koji se upotrebljavanju u istu svrhu. Stoga se u Prilogu, premda se on temelji na toj međunarodnoj normi, ne bi smjelo upućivati na bilo koji određeni sadržaj norme ISO/IEC 29115.

               (4)

               Ova je Uredba izrađena na temelju pristupa usmjerenog na rezultate, kao najprikladnijeg pristupa, što se odražava i u definicijama za određivanje pojmova i koncepata. Njima se uzima u obzir cilj Uredbe (EU) br. 910/2014 s obzirom na razine osiguranja identiteta sredstava elektroničke identifikacije. Stoga bi pri određivanju specifikacija i postupaka iz ovog provedbenog akta u najvećoj mjeri trebalo uzeti u obzir opsežni pilot-projekt STORK, uključujući specifikacije razvijene u okviru tog projekta, te definicije i koncepte iz norme ISO/IEC 29115.

               (5)

               Ovisno o kontekstu u kojem je određeni aspekt dokaza o identitetu potrebno provjeriti, mjerodavni izvori mogu imati različite oblike kao što su, među ostalim, registri, dokumenti, tijela. Različite države članice mogu se, čak i u sličnom kontekstu, služiti različitim mjerodavnim izvorima.

               (6)

               Zahtjevima za dokazivanje i provjeru identiteta trebalo bi uzeti u obzir različite sustave i praksu uz dovoljno visoku razinu osiguranja identiteta kako bi se uspostavilo neophodno povjerenje. Stoga bi prihvaćanje postupaka koji su se prethodno upotrebljavali u svrhu različitu od izdavanja sredstava elektroničke identifikacije trebalo biti uvjetovano potvrdom da ti postupci ispunjavaju zahtjeve predviđene za odgovarajuću razinu osiguranja identiteta.

               (7)

               Obično se za to upotrebljavaju određeni čimbenici autentikacije, kao što su zajedničke tajne, fizički uređaji i fizička obilježja. Međutim, trebalo bi poticati uporabu većeg broja čimbenika autentikacije, posebno čimbenika različitih kategorija, kako bi se povećala sigurnost procesa autentikacije.

               (8)

               Ova Uredba ne bi trebala utjecati na prava zastupanja pravnih osoba. Međutim, Prilogom bi trebalo predvidjeti zahtjeve za povezivanje sredstava elektroničke identifikacije fizičkih i pravnih osoba.

               (9)

               Trebalo bi prepoznati važnost sigurnosti informacija i sustava upravljanja uslugama te važnost primjene priznatih metoda i načela ugrađenih u norme, kao što su serije normi ISO/IEC 27000 i ISO/IEC 20000.

               (10)

               Također bi trebalo uzeti u obzir dobru praksu u odnosu na razine osiguranja identiteta u državama članicama.

               (11)

               Certificiranje sigurnosti informacijske tehnologije na temelju međunarodnih normi važan je alat za provjeru ispunjavaju li proizvodi sigurnosne zahtjeve ovog provedbenog akta.

               (12)

               Odbor iz članka 48. Uredbe (EU) br. 910/2014 nije dostavio mišljenje u roku koji je utvrdio njegov predsjednik,

         DONIJELA JE OVU UREDBU:
   Članak 1.
   1.   Niska, značajna i visoka razina osiguranja identiteta za sredstva elektroničke identifikacije izdana u okviru prijavljenog sustava elektroničke identifikacije određuju se s obzirom na specifikacije i postupke utvrđene u Prilogu.
   2.   Specifikacije i postupci utvrđeni u Prilogu upotrebljavaju se za određivanje razine osiguranja identiteta sredstava elektroničke identifikacije izdanih u okviru prijavljenog sustava elektroničke identifikacije određivanjem pouzdanosti i kvalitete sljedećih elemenata:

               (a)

               upis, kako je utvrđeno u odjeljku 2.1. Priloga ovoj Uredbi u skladu s člankom 8. stavkom 3. točkom (a) Uredbe (EU) br. 910/2014;

               (b)

               upravljanje sredstvima elektroničke identifikacije, kako je utvrđeno u odjeljku 2.2. Priloga ovoj Uredbi u skladu s člankom 8. stavkom 3. točkama (b) i (f) Uredbe (EU) br. 910/2014;

               (c)

               autentikacija, kako je utvrđeno u odjeljku 2.3. Priloga ovoj Uredbi u skladu s člankom 8. stavkom 3. točkom (c) Uredbe (EU) br. 910/2014;

               (d)

               upravljanje i organizacija, kako je utvrđeno u odjeljku 2.4. Priloga ovoj Uredbi u skladu s člankom 8. stavkom 3. točkama (d) i (e) Uredbe (EU) br. 910/2014.

         3.   Kada sredstvo elektroničke identifikacije izdano u okviru prijavljenog sustava elektroničke identifikacije ispunjava zahtjev koji pripada višoj razini osiguranja identiteta, pretpostavlja se da ispunjava jednakovrijedan zahtjev niže razine osiguranja identiteta.
   4.   Osim ako je drukčije navedeno u odgovarajućem dijelu Priloga, svi elementi navedeni u Prilogu za određenu razinu osiguranja identiteta sredstava elektroničke identifikacije izdanih u okviru prijavljenog sustava elektroničke identifikacije ispunjeni su kako bi odgovarali određenoj razini osiguranja identiteta.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. rujna 2015.

            Za Komisiju

            Predsjednik

         Jean-Claude JUNCKER

      (1)  SL L 257, 28.8.2014., str. 73.

      PRILOG

         Tehničke specifikacije i postupci za nisku, značajnu i visoku razinu osiguranja identiteta za sredstva elektroničke identifikacije izdana u okviru prijavljenog sustava elektroničke identifikacije

      1.   Primjenjive definicije

      Za potrebe ovog Priloga primjenjuju se sljedeće definicije:

                  1.

                  „mjerodavni izvor” znači svaki izvor bez obzira na njegov oblik, koji je pouzdan u pogledu pružanja točnih podataka, informacija i/ili dokaza koji se mogu upotrijebiti za dokazivanje identiteta;

                  2.

                  „čimbenik autentikacije” znači čimbenik za koji je potvrđeno da je povezan s osobom, a može pripadati jednoj od sljedećih kategorija:

                              (a)

                              „čimbenik autentikacije na temelju vlasništva” znači čimbenik autentikacije za koji subjekt mora dokazati da ga posjeduje;

                              (b)

                              „čimbenik autentikacije na temelju znanja” znači čimbenik autentikacije za koji subjekt mora dokazati da ga poznaje;

                              (c)

                              „svojstveni čimbenik autentikacije” znači čimbenik autentikacije temeljen na fizičkom obilježju fizičke osobe, za koje subjekt mora dokazati da ga posjeduje;

                  3.

                  „dinamička autentikacija” znači elektronički proces u kojem se upotrebljava kriptografija ili druge tehnike kako bi se na zahtjev stvorio elektronički dokaz da subjekt kontrolira ili posjeduje identifikacijske podatke i koji se mijenja sa svakom autentikacijom između subjekta i sustava koji provjerava identitet subjekta;

                  4.

                  „sustav upravljanja sigurnošću informacija” znači skup procesa i postupaka osmišljenih kako bi se rizicima koji se odnose na sigurnost informacija upravljalo na prihvatljivim razinama.

            2.   Tehničke specifikacije i postupci

      Elementi tehničkih specifikacija i postupaka opisanih u ovom Prilogu upotrebljavaju se za određivanje načina primjene zahtjeva i kriterija iz članka 8. Uredbe (EU) br. 910/2014 na sredstva elektroničke identifikacije izdana u okviru sustava elektroničke identifikacije.
      2.1.   Upis

      2.1.1.   Zahtjev i registracija

                  Razina osiguranja identiteta

                  Potrebni elementi

                  Niska

                              1.

                              Osigurati da je podnositelj zahtjeva upoznat s uvjetima povezanima s uporabom sredstava elektroničke identifikacije.

                              2.

                              Osigurati da je podnositelj zahtjeva upoznat s preporučenim sigurnosnim mjerama opreza povezanima sa sredstvima elektroničke identifikacije.

                              3.

                              Prikupiti relevantne podatke o identitetu potrebne za dokazivanje i provjeru identiteta.

                  Značajna

                  Isto kao za nisku razinu.

                  Visoka

                  Isto kao za nisku razinu.

            2.1.2.   Dokazivanje i provjera identiteta (fizička osoba)

                  Razina osiguranja identiteta

                  Potrebni elementi

                  Niska

                              1.

                              Može se pretpostavljati da osoba posjeduje dokaz koji je priznala država članica u kojoj se podnosi zahtjev za izdavanje sredstva elektroničke identifikacije i da se njime potvrđuje prijavljeni identitet.

                              2.

                              Može se pretpostavljati da je dokaz vjerodostojan, odnosno da prema mjerodavnom izvoru postoji te da se čini valjanim.

                              3.

                              Mjerodavni izvor zna da prijavljeni identitet postoji i može se pretpostavljati da odgovara osobi koja prijavljuje identitet.

                  Značajna

                  Niska razina, uz jednu od sljedećih mogućnosti navedenih u točkama 1. do 4.:

                              1.

                              Provjereno je da osoba posjeduje dokaz koji je priznala država članica u kojoj je zahtjev za izdavanje sredstva elektroničke identifikacije podnesen i da se njime potvrđuje prijavljeni identitet
                              i
                              dokaz se provjerava kako bi se utvrdilo da je vjerodostojan; ili mjerodavni izvor zna da identitet postoji i da se odnosi na pravu osobu
                              i
                              poduzete su mjere kako bi se na najmanju mjeru sveo rizik da identitet osobe ne odgovara prijavljenom identitetu, uzimajući u obzir na primjer rizik od gubitka, krađe, suspenzije, opoziva ili isteka valjanosti dokaza;
                              ili

                              2.

                              podnesen je identifikacijski dokument tijekom postupka registracije u državi članici u kojoj je dokument bio izdan i čini se da se dokument odnosi na osobu koja ga je podnijela
                              i
                              poduzete su mjere kako bi se na najmanju mjeru sveo rizik da identitet osobe ne odgovara prijavljenom identitetu, uzimajući u obzir na primjer rizik od gubitka, krađe, suspenzije, opoziva ili isteka valjanosti dokumenata;
                              ili

                              3.

                              ako postupci koje je javni ili privatni subjekt prethodno primjenjivao u istoj državi članici u svrhu različitu od izdavanja sredstava elektroničke identifikacije omogućuju jednaku razinu osiguranja identiteta kao oni utvrđeni u odjeljku 2.1.2. za značajnu razinu osiguranja identiteta, subjekt nadležan za registraciju ne mora ponavljati prethodne postupke, pod uvjetom da takvu jednakovrijednu razinu osiguranja identiteta potvrdi tijelo za ocjenjivanje sukladnosti iz članka 2. stavka 13. Uredbe (EZ) br. 765/2008 Europskog parlamenta i Vijeća (1) ili jednakovrijedno tijelo;
                              ili

                              4.

                              ako se sredstva elektroničke identifikacije izdaju na temelju valjanih prijavljenih sredstava elektroničke identifikacije koja imaju značajnu ili visoku razinu osiguranja identiteta te ako se njima uzimaju u obzir rizici od promjene osobnih identifikacijskih podataka, nije potrebno ponoviti postupke dokazivanja i provjere identiteta. Ako sredstva elektroničke identifikacije koja služe kao temelj za izdavanje nisu prijavljena, značajnu ili visoku razinu osiguranja identiteta mora potvrditi tijelo za ocjenjivanje sukladnosti iz članka 2. stavka 13. Uredbe (EZ) br. 765/2008 ili jednakovrijedno tijelo.

                  Visoka

                  Moraju biti ispunjeni zahtjevi iz točke 1. ili 2.:

                              1.

                              Značajna razina, uz jednu od sljedećih mogućnosti navedenih u točkama (a) do (c):

                                          (a)

                                          Ako je provjereno da osoba posjeduje fotografski ili biometrijski identifikacijski dokaz koji je priznala država članica u kojoj je zahtjev za izdavanje sredstva elektroničke identifikacije podnesen i da podneseni dokaz predstavlja prijavljeni identitet, dokaz se provjerava kako bi se utvrdilo da je valjan prema mjerodavnom izvoru
                                          i
                                          usporedbom jedne fizičke karakteristike osobe ili više njih s mjerodavnim izvorom utvrđeno je da podnositelj zahtjeva odgovara prijavljenom identitetu;
                                          ili

                                          (b)

                                          ako postupci koje je javni ili privatni subjekt prethodno primjenjivao u istoj državi članici u svrhu različitu od izdavanja sredstava elektroničke identifikacije omogućuju jednaku razinu osiguranja identiteta kao oni utvrđeni u odjeljku 2.1.2. za visoku razinu osiguranja identiteta, subjekt nadležan za registraciju ne mora ponavljati prethodne postupke, pod uvjetom da takvu jednakovrijednu razinu osiguranja identiteta potvrdi tijelo za ocjenjivanje sukladnosti iz članka 2. stavka 13. Uredbe (EZ) br. 765/2008 ili jednakovrijedno tijelo
                                          i
                                          poduzete su mjere kako bi se dokazalo da su rezultati prethodnih postupaka i dalje valjani;
                                          ili

                                          (c)

                                          ako se sredstva elektroničke identifikacije izdaju na temelju valjanih prijavljenih sredstava elektroničke identifikacije koja imaju visoku razinu osiguranja identiteta te ako se njima uzimaju u obzir rizici od promjene osobnih identifikacijskih podataka, nije potrebno ponoviti postupke dokazivanja i provjere identiteta. Ako sredstva elektroničke identifikacije koja služe kao temelj za izdavanje nisu prijavljena, visoku razinu osiguranja identiteta mora potvrditi tijelo za ocjenjivanje sukladnosti iz članka 2. stavka 13. Uredbe (EZ) br. 765/2008 ili jednakovrijedno tijelo
                                          i
                                          poduzete su mjere kako bi se dokazalo da su rezultati tog prethodnog postupka izdavanja prijavljenog sredstva elektroničke identifikacije i dalje valjani;

                                    ili

                              2.

                              ako podnositelj zahtjeva ne podnese priznati fotografski ili biometrijski identifikacijski dokaz, primjenjuju se isti postupci koji se primjenjuju na nacionalnoj razini u državi članici subjekta nadležnog za registraciju za dobivanje takvog priznatog fotografskog ili biometrijskog identifikacijskog dokaza.

            2.1.3.   Dokazivanje i provjera identiteta (pravna osoba)

                  Razina osiguranja identiteta

                  Potrebni elementi

                  Niska

                              1.

                              Prijavljeni identitet pravne osobe dokazuje se na temelju dokaza koje je priznala država članica u kojoj je zahtjev za izdavanje sredstva elektroničke identifikacije podnesen.

                              2.

                              Dokazi se čine valjanima i može se pretpostavljati da su vjerodostojni odnosno da postoje prema mjerodavnom izvoru, ako je uključenje pravne osobe u mjerodavni izvor dobrovoljno i uređeno je dogovorom između pravne osobe i mjerodavnog izvora.

                              3.

                              Prema saznanjima mjerodavnog izvora fizička osoba nema status koji bi joj priječio da djeluje u ime pravne osobe.

                  Značajna

                  Niska razina, uz jednu od sljedećih mogućnosti navedenih u točkama 1. do 3.:

                              1.

                              Prijavljeni identitet pravne osobe dokazuje se na temelju dokaza koje je priznala država članica u kojoj je zahtjev za izdavanje sredstva elektroničke identifikacije podnesen, uključujući ime pravne osobe, pravni oblik i (prema potrebi) njezin registracijski broj
                              i
                              dokazi se provjeravaju kako bi se utvrdilo jesu li vjerodostojni odnosno da postoje prema mjerodavnom izvoru, ako je uključenje pravne osobe u mjerodavni izvor potrebno kako bi pravna osoba djelovala u svojem sektoru
                              i
                              poduzete su mjere kako bi se na najmanju mjeru sveo rizik da identitet osobe ne odgovara prijavljenom identitetu, uzimajući u obzir na primjer rizik od gubitka, krađe, suspenzije, opoziva ili isteka valjanosti dokumenata;
                              ili

                              2.

                              ako postupci koje je javni ili privatni subjekt prethodno primjenjivao u istoj državi članici u svrhu različitu od izdavanja sredstava elektroničke identifikacije omogućuju jednaku razinu osiguranja identiteta kao oni utvrđeni u odjeljku 2.1.3. za značajnu razinu osiguranja identiteta, subjekt nadležan za registraciju ne mora ponavljati prethodne postupke, pod uvjetom da takvu jednakovrijednu razinu osiguranja identiteta potvrdi tijelo za ocjenjivanje sukladnosti iz članka 2. stavka 13. Uredbe (EZ) br. 765/2008 ili jednakovrijedno tijelo;
                              ili

                              3.

                              ako se sredstva elektroničke identifikacije izdaju na temelju valjanih prijavljenih sredstava elektroničke identifikacije koja imaju značajnu ili visoku razinu osiguranja identiteta, nije potrebno ponoviti procese dokazivanja i provjere identiteta. Ako sredstva elektroničke identifikacije koja služe kao temelj za izdavanje nisu prijavljena, značajnu ili visoku razinu osiguranja identiteta mora potvrditi tijelo za ocjenjivanje sukladnosti iz članka 2. stavka 13. Uredbe (EZ) br. 765/2008 ili jednakovrijedno tijelo.

                  Visoka

                  Značajna razina, uz jednu od sljedećih mogućnosti navedenih u točkama 1. do 3.:

                              1.

                              Prijavljeni identitet pravne osobe dokazuje se na temelju dokaza koje je priznala država članica u kojoj je zahtjev za izdavanje sredstva elektroničke identifikacije podnesen, uključujući ime pravne osobe, pravni oblik i barem jedan jedinstveni identifikator koji predstavlja pravnu osobu i koji se upotrebljava u nacionalnom kontekstu
                              i
                              dokazi se provjeravaju kako bi se utvrdilo da su valjani prema mjerodavnom izvoru;
                              ili

                              2.

                              ako postupci koje je javni ili privatni subjekt prethodno primjenjivao u istoj državi članici u svrhu različitu od izdavanja sredstava elektroničke identifikacije omogućuju jednaku razinu osiguranja identiteta kao oni utvrđeni u odjeljku 2.1.3. za visoku razinu osiguranja identiteta, subjekt nadležan za registraciju ne mora ponavljati prethodne postupke, pod uvjetom da takvu jednakovrijednu razinu osiguranja identiteta potvrdi tijelo za ocjenjivanje sukladnosti iz članka 2. stavka 13. Uredbe (EZ) br. 765/2008 ili jednakovrijedno tijelo
                              i
                              poduzete su mjere kako bi se dokazalo da su rezultati tog prethodnog postupka i dalje valjani;
                              ili

                              3.

                              ako se sredstva elektroničke identifikacije izdaju na temelju valjanih prijavljenih sredstava elektroničke identifikacije koja imaju visoku razinu osiguranja identiteta, nije potrebno ponoviti postupke dokazivanja i provjere identiteta. Ako sredstva elektroničke identifikacije koja služe kao temelj za izdavanje nisu prijavljena, visoku razinu osiguranja identiteta mora potvrditi tijelo za ocjenjivanje sukladnosti iz članka 2. stavka 13. Uredbe (EZ) br. 765/2008 ili jednakovrijedno tijelo
                              i
                              poduzete su mjere kako bi se dokazalo da su rezultati tog prethodnog postupka izdavanja prijavljenog sredstva elektroničke identifikacije i dalje valjani.

            2.1.4.   Povezivanje sredstava elektroničke identifikacije fizičkih i pravnih osoba

      Prema potrebi, na povezivanje sredstava elektroničke identifikacije fizičkih osoba sa sredstvima elektroničke identifikacije pravnih osoba („povezivanje”) primjenjuju se sljedeći uvjeti:

                  1.

                  Povezivanje se može suspendirati ili opozvati. Životnim ciklusom povezivanja (npr. aktivacija, suspenzija, obnova, opoziv) upravlja se u skladu s priznatim postupcima na nacionalnoj razini.

                  2.

                  Fizička osoba čija su sredstva elektroničke identifikacije povezana sa sredstvima elektroničke identifikacije pravne osobe može delegirati izvršavanje povezivanja drugoj fizičkoj osobi na temelju priznatih postupaka na nacionalnoj razini. Međutim, odgovornost i dalje snosi fizička osoba koja delegira.

                  3.

                  Povezivanje se obavlja na sljedeći način:

                              Razina osiguranja identiteta

                              Potrebni elementi

                              Niska

                                          1.

                                          Provjerava se da je dokazivanje identiteta fizičke osobe koja djeluje u ime pravne osobe bilo izvršeno na niskoj ili na višoj razini.

                                          2.

                                          Povezivanje je uspostavljeno na temelju priznatih postupaka na nacionalnoj razini.

                                          3.

                                          Prema saznanjima mjerodavnog izvora fizička osoba nema status koji bi joj priječio da djeluje u ime pravne osobe.

                              Značajna

                              Točka 3. niske razine, uz sljedeće elemente:

                                          1.

                                          Provjerava se da je dokazivanje identiteta fizičke osobe koja djeluje u ime pravne osobe bilo izvršeno na značajnoj ili visokoj razini.

                                          2.

                                          Povezivanje je uspostavljeno na temelju priznatih postupaka na nacionalnoj razini, što je dovelo do registracije povezivanja u mjerodavnom izvoru.

                                          3.

                                          Povezivanje je provjereno na temelju informacija koje potječu od mjerodavnog izvora.

                              Visoka

                              Točka 3. niske razine i točka 2. značajne razine, uz sljedeće elemente:

                                          1.

                                          Provjerava se da je dokazivanje identiteta fizičke osobe koja djeluje u ime pravne osobe bilo izvršeno na visokoj razini.

                                          2.

                                          Povezivanje je provjereno na temelju jedinstvenog identifikatora koji predstavlja pravnu osobu i koji se upotrebljava u nacionalnom kontekstu te na temelju informacija iz mjerodavnog izvora koje nedvojbeno predstavljaju fizičku osobu.

            2.2.   Upravljanje sredstvima elektroničke identifikacije

      2.2.1.   Karakteristike i dizajn sredstava elektroničke identifikacije

                  Razina osiguranja identiteta

                  Potrebni elementi

                  Niska

                              1.

                              Sredstvo elektroničke identifikacije upotrebljava barem jedan čimbenik autentikacije.

                              2.

                              Dizajn sredstva elektroničke identifikacije takav je da izdavatelj poduzima razumne mjere kako bi utvrdio da se ono upotrebljava samo pod kontrolom ili u vlasništvu osobe kojoj pripada.

                  Značajna

                              1.

                              Sredstvo elektroničke identifikacije upotrebljava barem dva čimbenika autentikacije različitih kategorija.

                              2.

                              Dizajn sredstva elektroničke identifikacije takav je da se može pretpostaviti da se ono upotrebljava samo pod kontrolom ili u vlasništvu osobe kojoj pripada.

                  Visoka

                  Značajna razina, uz sljedeće elemente:

                              1.

                              Sredstvo elektroničke identifikacije štiti od kopiranja i neovlaštene izmjene te od napadača s velikim napadačkim potencijalom.

                              2.

                              Dizajn sredstva elektroničke identifikacije takav je da ga osoba u čijem je vlasništvu može pouzdano zaštititi od uporabe drugih osoba.

            2.2.2.   Izdavanje, dostava i aktivacija

                  Razina osiguranja identiteta

                  Potrebni elementi

                  Niska

                  Nakon izdavanja, sredstvo elektroničke identifikacije isporučuje se s pomoću mehanizma za koji se pretpostavlja da osigurava isporuku samo osobi kojoj je sredstvo namijenjeno.

                  Značajna

                  Nakon izdavanja, sredstvo elektroničke identifikacije isporučuje se s pomoću mehanizma za koji se pretpostavlja da osigurava isporuku samo u vlasništvo osobe koja je vlasnik.

                  Visoka

                  Procesom aktiviranja provjerava se da je sredstvo elektroničke identifikacije isporučeno samo u vlasništvo osobe koja je vlasnik.

            2.2.3.   Suspenzija, opoziv i ponovna aktivacija

                  Razina osiguranja identiteta

                  Potrebni elementi

                  Niska

                              1.

                              Sredstvo elektroničke identifikacije može se pravovremeno i učinkovito suspendirati i/ili opozvati.

                              2.

                              Postoje mjere koje se poduzimaju kako bi se spriječila neovlaštena suspenzija, opoziv i/ili ponovna aktivacija.

                              3.

                              Do ponovne aktivacije dolazi samo ako su i dalje ispunjeni isti zahtjevi za sigurnost utvrđeni prije suspenzije ili opoziva.

                  Značajna

                  Isto kao za nisku razinu.

                  Visoka

                  Isto kao za nisku razinu.

            2.2.4.   Obnova i zamjena

                  Razina osiguranja identiteta

                  Potrebni elementi

                  Niska

                  Uzimajući u obzir rizike od promjene osobnih identifikacijskih podataka, obnova ili zamjena mora ispunjavati iste zahtjeve kao i prvotno dokazivanje i provjera identiteta ili se temelji na valjanom sredstvu elektroničke identifikacije iste ili više razine osiguranja identiteta.

                  Značajna

                  Isto kao za nisku razinu.

                  Visoka

                  Niska razina, uz sljedeće elemente:
                  Ako se obnova ili zamjena temelje na valjanom sredstvu elektroničke identifikacije, podaci o identitetu provjeravaju se s mjerodavnim izvorom.

            2.3.   Autentikacija

      Ovaj odjeljak usredotočuje se na opasnosti povezane s uporabom mehanizma autentikacije i u njemu se navode zahtjevi za svaku razinu osiguranja identiteta. Za potrebe ovog odjeljka smatra se da kontrole odgovaraju rizicima na određenoj razini.
      2.3.1.   Mehanizam autentikacije

      U sljedećoj tablici utvrđeni su zahtjevi prema razini osiguranja identiteta u odnosu na mehanizam autentikacije s pomoću kojeg fizička ili pravna osoba upotrebljava sredstva elektroničke identifikacije za potvrđivanje svojeg identiteta pouzdajućoj strani.

                  Razina osiguranja identiteta

                  Potrebni elementi

                  Niska

                              1.

                              Otkrivanju osobnih identifikacijskih podataka prethodi pouzdana provjera sredstva elektroničke identifikacije i njegove valjanosti.

                              2.

                              Ako se osobni identifikacijski podaci pohranjuju kao dio mehanizma autentikacije, te su informacije zaštićene od gubitka i ugroze, uključujući izvanmrežnu analizu.

                              3.

                              Mehanizmom autentikacije provode se zaštitne kontrole za provjeru sredstava elektroničke identifikacije, tako da je malo vjerojatno da bi aktivnosti napadača s pojačanim osnovnim napadačkim potencijalom, kao što je pogađanje zaporki, prisluškivanje, ponovno slanje ili manipuliranje komunikacijom, mogle ugroziti mehanizam autentikacije.

                  Značajna

                  Niska razina, uz sljedeće elemente:

                              1.

                              Otkrivanju osobnih identifikacijskih podataka prethodi pouzdana provjera sredstva elektroničke identifikacije i njegove valjanosti s pomoću dinamičke autentikacije.

                              2.

                              Mehanizmom autentikacije provode se zaštitne kontrole za provjeru sredstava elektroničke identifikacije, tako da je malo vjerojatno da bi aktivnosti napadača s umjerenim napadačkim potencijalom, kao što je pogađanje zaporki, prisluškivanje, ponovno slanje ili manipuliranje komunikacijom, mogle ugroziti mehanizam autentikacije.

                  Visoka

                  Značajna razina, uz sljedeće elemente:
                  Mehanizmom autentikacije provode se zaštitne kontrole za provjeru sredstava elektroničke identifikacije, tako da je malo vjerojatno da bi aktivnosti napadača, kao što je pogađanje zaporki, prisluškivanje, ponovno slanje ili manipuliranje komunikacijom, mogle ugroziti mehanizam autentikacije.

            2.4.   Upravljanje i organizacija

      Svi sudionici koji pružaju usluge povezane s elektroničkom identifikacijom u prekograničnom kontekstu („pružatelji usluga”) uspostavljaju praksu upravljanja sigurnošću dokumentiranih informacija, politike, pristupe upravljanju rizikom i druge priznate kontrole kako bi zajamčili tijelima za upravljanje sustavima elektroničke identifikacije u predmetnim državama članicama da postoji učinkovita praksa. Za potrebe cijelog odjeljka 2.4. smatra se da svi zahtjevi/elementi odgovaraju rizicima na određenoj razini.
      2.4.1.   Opće odredbe

                  Razina osiguranja identiteta

                  Potrebni elementi

                  Niska

                              1.

                              Pružatelji usluga koji isporučuju bilo koju operativnu uslugu obuhvaćenu ovom Uredbom jesu javno tijelo ili pravni subjekt priznat kao takav na temelju nacionalnog prava države članice koji ima uspostavljenu organizaciju i koji je potpuno funkcionalan u svim dijelovima mjerodavnima za pružanje usluga.

                              2.

                              Pružatelji usluga ispunjavaju sve zakonske zahtjeve propisane u vezi s funkcioniranjem i isporukom usluga, uključujući vrste informacija koje se mogu tražiti, način na koji se provodi dokazivanje identiteta, koje se informacije mogu zadržati i koliko dugo.

                              3.

                              Pružatelji usluga mogu dokazati da su sposobni preuzeti rizik od odgovornosti za štetu i da imaju dostatna financijska sredstva za neprekinuto funkcioniranje i pružanje usluga.

                              4.

                              Pružatelji usluga odgovorni su za ispunjenje svih obveza izdvojenih drugom subjektu i usklađenost s politikom programa, kao da su sami ispunili te zadaće.

                              5.

                              Sustavi elektroničke identifikacije koji nisu obuhvaćeni nacionalnim pravom imaju uspostavljen učinkovit plan prekida. Takav plan uključuje da se pružanje usluge pravovremeno prekine ili da uslugu nastavi pružati drugi pružatelj usluga te način na koji se obavješćuju mjerodavna tijela i krajnji korisnici i pojedinosti o načinu na koji se štite, čuvaju i uništavaju evidencije u skladu s općim pravilima programa.

                  Značajna

                  Isto kao za nisku razinu.

                  Visoka

                  Isto kao za nisku razinu.

            2.4.2.   Objavljene obavijesti i informacije za korisnike

                  Razina osiguranja identiteta

                  Potrebni elementi

                  Niska

                              1.

                              Objavljena je definicija usluge koja uključuje sve primjenjive uvjete i naknade, uključujući sva ograničenja njezine uporabe. Definicija usluge uključuje politiku zaštite privatnosti.

                              2.

                              Uspostavljaju se odgovarajuća politika i postupci kako bi se osiguralo da su korisnici usluge pravovremeno i pouzdano informirani o promjenama definicije usluge i svih primjenjivih uvjeta te politike zaštite privatnosti za određenu uslugu.

                              3.

                              Uspostavljaju se odgovarajuće politike i postupci kako bi se omogućilo davanje potpunih i ispravnih odgovora na zahtjeve za informacije.

                  Značajna

                  Isto kao za nisku razinu.

                  Visoka

                  Isto kao za nisku razinu.

            2.4.3.   Upravljanje sigurnošću informacija

                  Razina osiguranja identiteta

                  Potrebni elementi

                  Niska

                  Postoji učinkovit sustav upravljanja sigurnošću informacija za kontrolu rizika povezanih sa sigurnošću informacija i upravljanje njima.

                  Značajna

                  Niska razina, uz sljedeće elemente:
                  Sustav upravljanja sigurnošću informacija u skladu je s dokazanim normama ili načelima za kontrolu rizika povezanih sa sigurnošću informacija i upravljanje njima.

                  Visoka

                  Isto kao za značajnu razinu.

            2.4.4.   Vođenje evidencije

                  Razina osiguranja identiteta

                  Potrebni elementi

                  Niska

                              1.

                              Vođenje evidencije i zadržavanje relevantnih informacija uporabom učinkovitog sustava za upravljanje evidencijom, uzimajući u obzir primjenjivo zakonodavstvo i dobru praksu u odnosu na zaštitu podataka i zadržavanje podataka.

                              2.

                              Zadržavanje, u mjeri u kojoj se to dopušta u okviru nacionalnog prava ili drugog nacionalnog administrativnog aranžmana, i zaštita evidencije koliko god je to potrebno za potrebe revizije i istrage o kršenju sigurnosti te zadržavanja podataka, nakon čega se evidencija mora sigurno uništiti.

                  Značajna

                  Isto kao za nisku razinu.

                  Visoka

                  Isto kao za nisku razinu.

            2.4.5.   Objekti i osoblje

      Sljedeća tablica prikazuje zahtjeve povezane s objektima, osobljem i podizvođačima, ako je primjenjivo, koji obavljaju dužnosti obuhvaćene ovom Uredbom. Usklađenost sa zahtjevima razmjerna je razini rizika povezanoj s pruženom razinom osiguranja identiteta.

                  Razina osiguranja identiteta

                  Potrebni elementi

                  Niska

                              1.

                              Postoje postupci kojima se osigurava da su osoblje i podizvođači dovoljno obučeni i kvalificirani te da imaju dovoljno iskustva u vještinama potrebnima za obavljanje svoje uloge.

                              2.

                              Angažirano je dovoljno osoblja i podizvođača za primjereno obavljanje usluge i osiguravanje resursa u skladu s relevantnim politikama i postupcima.

                              3.

                              Objekti koji se upotrebljavaju za pružanje usluge neprestano se nadziru i štite od štete uzrokovane vremenskim uvjetima, neovlaštenog pristupa i drugih čimbenika koji mogu utjecati na sigurnost usluge.

                              4.

                              Objekti koji se upotrebljavaju za pružanje usluge omogućuju da je pristup područjima u kojima se nalaze ili se obrađuju osobni, kriptografski ili drugi osjetljivi podaci moguć samo ovlaštenom osoblju ili podizvođačima.

                  Značajna

                  Isto kao za nisku razinu.

                  Visoka

                  Isto kao za nisku razinu.

            2.4.6.   Tehničke kontrole

                  Razina osiguranja identiteta

                  Potrebni elementi

                  Niska

                              1.

                              Postoje razmjerne tehničke kontrole za upravljanje rizicima za sigurnost usluga kojima se štiti povjerljivost, cjelovitost i dostupnost informacija koje se obrađuju.

                              2.

                              Elektronički komunikacijski kanali koji se upotrebljavaju za razmjenu osobnih ili osjetljivih informacija zaštićeni su od prisluškivanja, manipulacije i ponovnog slanja.

                              3.

                              Pristup osjetljivom kriptografskom materijalu, ako se upotrebljava za izdavanje sredstava elektroničke identifikacije i autentikaciju, ograničen je na uloge i aplikacije za koje se taj pristup izričito zahtijeva. Osigurava se da takav materijal nikad nije kontinuirano pohranjen u formatu običnog teksta.

                              4.

                              Postoje postupci kako bi se osiguralo da se sigurnost održava kroz vrijeme i da je sustav sposoban odgovoriti na promjene razina rizika, incidente i kršenja sigurnosti.

                              5.

                              Svi mediji koji sadržavaju osobne, kriptografske ili druge osjetljive informacije skladište se, prevoze i uništavaju na siguran način.

                  Značajna

                  Isto kao za nisku razinu, uz sljedeće elemente:
                  Osjetljivi kriptografski materijal, ako se upotrebljava za izdavanje sredstava elektroničke identifikacije i autentikaciju, zaštićen je od neovlaštene izmjene.

                  Visoka

                  Isto kao za značajnu razinu.

            2.4.7.   Usklađenost i revizija

                  Razina osiguranja identiteta

                  Potrebni elementi

                  Niska

                  Postoje periodične unutarnje revizije kojima su obuhvaćeni svi dijelovi koji se odnose na isporuku usluga koje se pružaju kako bi se osigurala usklađenost s relevantnom politikom.

                  Značajna

                  Postoje periodične neovisne unutarnje ili vanjske revizije kojima su obuhvaćeni svi dijelovi koji se odnose na isporuku usluga koje se pružaju kako bi se osigurala usklađenost s relevantnom politikom.

                  Visoka

                              1.

                              Postoje periodične neovisne vanjske revizije kojima su obuhvaćeni svi dijelovi koji se odnose na isporuku usluga koje se pružaju kako bi se osigurala usklađenost s relevantnom politikom.

                              2.

                              Ako programom izravno upravlja državno tijelo, revizija se provodi u skladu s nacionalnim pravom.

         (1)  Uredba (EZ) br. 765/2008 Europskog parlamenta i Vijeća od 9. srpnja 2008. o utvrđivanju zahtjeva za akreditaciju i za nadzor tržišta u odnosu na stavljanje proizvoda na tržište i o stavljanju izvan snage Uredbe (EEZ) br. 339/93 (SL L 218, 13.8.2008., str. 30.).


title: Provedbena uredba Komisije (EU) br. 17/2013 od 14. siječnja 2013. o odobravanju aktivne tvari Trichoderma atroviride soj I-1237, u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja, i o izmjeni Priloga Provedbenoj uredbi Komisije (EU) br. 540/2011  Tekst značajan za EGP

text:
               03/Sv. 066

               HR

               Službeni list Europske unije

               285

         32013R0017

               L 009/5

               SLUŽBENI LIST EUROPSKE UNIJE

               14.01.2013.

         PROVEDBENA UREDBA KOMISIJE (EU) br. 17/2013
   od 14. siječnja 2013.
   o odobravanju aktivne tvari Trichoderma atroviride soj I-1237, u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja, i o izmjeni Priloga Provedbenoj uredbi Komisije (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2. i članak 78. stavak 2.,
   budući da:

               (1)

               U skladu s člankom 80. stavkom 1. točkom (a) Uredbe (EZ) br. 1107/2009, Direktiva Vijeća 91/414/EEZ (2) se, s obzirom na postupak i uvjete za odobrenje, primjenjuje na aktivne tvari za koje je donesena odluka u skladu s člankom 6. stavkom 3. te Direktive prije 14. lipnja 2011. Odlukom Komisije 2008/565/EZ (3) potvrđeno je da Trichoderma atroviride soj I-1237, ispunjava uvjete iz članka 80. stavka 1. točke (a) Uredbe (EZ) br. 1107/2009.

               (2)

               U skladu s člankom 6. stavkom 2. Direktive 91/414/EEZ, Francuska je 28. kolovoza 2007. od društva Agrauxine SA primila zahtjev za uvrštenje aktivne tvari Trichoderma atroviride soj I-1237 u Prilog I. Direktivi 91/414/EEZ. Odlukom 2008/565/EZ potvrđeno je da je dokumentacija „cjelovita” u smislu da se može smatrati da načelno udovoljava zahtjevima u pogledu podataka i informacija iz priloga II. i III. Direktivi 91/414/EEZ.

               (3)

               Učinci te aktivne tvari na zdravlje ljudi i životinja i na okoliš ocijenjeni su u skladu s odredbama članka 6. stavaka 2. i 4. Direktive 91/414/EEZ za načine uporabe koje je predložio podnositelj zahtjeva. Dana 19. travnja 2011. država članica izvjestiteljica dostavila je prijedlog izvješća o ocjeni.

               (4)

               Države članice i Europska agencija za sigurnost hrane (dalje u tekstu „Agencija”) pregledale su prijedlog izvješća o ocjeni. Agencija je 15. svibnja 2012. Komisiji podnijela svoj zaključak o stručnom pregledu ocjene rizika od pesticida s aktivnom tvari Trichoderma atroviride soj I-1237 (4). Države članice i Komisija su u okviru Stalnog odbora za prehrambeni lanac i zdravlje životinja pregledale prijedlog izvješća o ocjeni i zaključak Agencije i dovršile ga 20. studenoga 2012. u obliku izvješća Komisije o ponovnoj ocjeni za tvar Trichoderma atroviride soj I-1237.

               (5)

               Razni su pregledi pokazali kako se može očekivati da sredstva za zaštitu bilja koja sadrže tvar Trichoderma atroviride soj I-1237, načelno udovoljavaju zahtjevima utvrđenima u članku 5. stavku 1. točkama (a) i (b) te u članku 5. stavku 3. Direktive 91/414/EEZ, posebno s obzirom na načine uporabe koji su pregledani i detaljno opisani u izvješću Komisije o ponovnoj ocjeni. Stoga je primjereno odobriti tvar Trichoderma atroviride soj I-1237.

               (6)

               Prije odobravanja, državama bi članicama i zainteresiranim stranama trebalo osigurati razumno razdoblje kako bi im se omogućilo da se pripreme za udovoljavanje novim zahtjevima koji proizlaze iz tog odobrenja.

               (7)

               Međutim, ne dovodeći u pitanje obveze predviđene u Uredbi (EZ) br. 1107/2009 koje proizlaze iz odobrenja i uzimajući u obzir specifične okolnosti nastale prelaskom s Direktive 91/414/EEZ na Uredbu (EZ) br. 1107/2009 trebalo bi primjenjivati sljedeće. Državama bi članicama nakon odobrenja trebalo omogućiti šestomjesečno razdoblje za ponovnu ocjenu odobrenja za sredstva za zaštitu bilja koja sadrže tvar Trichoderma atroviride soj I-1237. Države bi članice prema potrebi trebale izmijeniti, zamijeniti ili povući odobrenja. Odstupajući od tog roka, trebalo bi predvidjeti dulje razdoblje za dostavljanje i ocjenu cjelovite ažurirane dokumentacije iz Priloga III. za svako sredstvo za zaštitu bilja i za svaki način predviđene uporabe u skladu s jedinstvenim načelima kako je određeno u Direktivi 91/414/EEZ.

               (8)

               Iskustvo stečeno iz prijašnjih uvrštenja aktivnih tvari u Prilog I. Direktivi 91/414/EEZ, ocijenjenih u okviru Uredbe Komisije (EEZ) br. 3600/92 od 11. prosinca 1992. o utvrđivanju detaljnih pravila za provedbu prve faze programa rada iz članka 8. stavka 2. Direktive Vijeća 91/414/EEZ o stavljanju sredstava za zaštitu bilja na tržište (5), pokazalo je da mogu nastati poteškoće u tumačenju obveza nositelja postojećih odobrenja u pogledu pristupa podacima. Kako bi se izbjegle daljnje poteškoće, čini se potrebnim objasniti obveze država članica, posebno obvezu provjere pristupa nositelja odobrenja dokumentaciji koja udovoljava zahtjevima iz Priloga II. toj Direktivi. Međutim, tim se objašnjenjem državama članicama ili nositeljima odobrenja ne uvode nove obveze u usporedbi s do sada donesenim direktivama o izmjeni Priloga I. toj Direktivi ili uredbama o odobrenju aktivnih tvari.

               (9)

               U skladu s člankom 13. stavkom 4. Uredbe (EZ) br. 1107/2009 Prilog Provedbenoj uredbi Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (6) trebalo bi na odgovarajući način izmijeniti.

               (10)

               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Odobravanje aktivne tvari
   Aktivna tvar Trichoderma atroviride soj I-1237, kako je određeno u Prilogu I., odobrava se podložno uvjetima utvrđenima u tom Prilogu.
   Članak 2.
   Ponovna ocjena sredstava za zaštitu bilja
   1.   Države članice u skladu s Uredbom (EZ) br. 1107/2009, prema potrebi, do 30. studenoga 2013. izmjenjuju ili povlače postojeća odobrenja za sredstva za zaštitu bilja koja sadrže Trichoderma atroviride soj I-1237 kao aktivnu tvar.
   One do tog datuma posebno provjeravaju jesu li uvjeti iz Priloga I. ovoj Uredbi ispunjeni, osim onih koji su navedeni u stupcu o posebnim odredbama tog Priloga te posjeduje li nositelj odobrenja dokumentaciju, odnosno ima li pristup dokumentaciji koja udovoljava zahtjevima iz Priloga II. Direktivi 91/414/EEZ u skladu s uvjetima iz članka 13. stavaka od 1. do 4. te Direktive i članka 62. Uredbe (EZ) br. 1107/2009.
   2.   Odstupajući od stavka 1., države članice najkasnije do 31. svibnja 2013. ponovno ocjenjuju svako odobreno sredstvo za zaštitu bilja koje sadrži tvar Trichoderma atroviride soj I-1237, kao jedinu aktivnu tvar ili kao jednu od nekoliko aktivnih tvari koje su navedene u Prilogu Provedbenoj uredbi (EU) br. 540/2011, u skladu s jedinstvenim načelima iz članka 29. stavka 6. Uredbe (EZ) br. 1107/2009, na temelju dokumentacije koja udovoljava zahtjevima iz Priloga III. Direktivi 91/414/EEZ i uzimajući u obzir stupac s posebnim odredbama Priloga I. toj Uredbi. One na temelju te ocjene utvrđuju ispunjava li sredstvo uvjete određene u članku 29. stavku 1. Uredbe (EZ) br. 1107/2009.
   Nakon tog utvrđivanja, države članice:

               (a)

               u slučaju sredstva koje sadrži tvar Trichoderma atroviride soj I-1237 kao jedinu aktivnu tvar, prema potrebi izmjenjuju ili povlače odobrenje najkasnije do 30. studenoga 2014.; ili

               (b)

               u slučaju sredstva koje sadrži tvar Trichoderma atroviride soj I-1237 kao jednu od nekoliko aktivnih tvari, prema potrebi izmjenjuju ili povlače odobrenje do 30. studenoga 2014. ili do datuma utvrđenog za takvu izmjenu ili povlačenje u odgovarajućem aktu ili aktima kojima je predmetno sredstvo ili sredstva dodano u Prilog I. Direktivi 91/414/EEZ ili kojima je to sredstvo ili ta su sredstva odobrena, ovisno o tome što nastupi kasnije.

         Članak 3.
   Izmjene Provedbene uredbe (EU) br. 540/2011
   Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.
   Članak 4.
   Stupanje na snagu i datum primjene
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. lipnja 2013.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. siječnja 2013.

            Za Komisiju

            Predsjednik

         José Manuel BARROSO

      (1)  SL L 309, 24.11.2009., str. 1.

      (2)  SL L 230, 19.8.1991., str. 1.

      (3)  SL L 181, 10.7.2008., str. 49.

      (4)  EFSA Journal (2012.) 10(6):2706. Dostupno na internetskoj stranici: www.efsa.europa.eu

      (5)  SL L 366, 15.12.1992., str. 10.

      (6)  SL L 153, 11.6.2011., str. 1.
   PRILOG I.

               Uobičajeni naziv, identifikacijski brojevi

               Naziv prema IUPAC-u

               Čistoća (1)

               Datum odobrenja

               Istek odobrenja

               Posebne odredbe

                  Trichoderma atroviride soj I-1237
               Broj CNCM: I-1237

               Ne primjenjuje se

                   cfu/g (
                   spore/g)

               1. lipnja 2013.

               31. svibnja 2023.

               Za provedbu jedinstvenih načela iz članka 29. stavka 6. Uredbe (EZ) br. 1107/2009 u obzir se uzimaju zaključci izvješća o ponovnoj ocjeni tvari Trichoderma atroviride soj I-1237, a posebno njegovi dodaci I. i II. u konačnoj verziji Stalnog odbora za prehrambeni lanac i zdravlje životinja od 20. studenoga 2012.
               U ovoj cjelokupnoj ocjeni države članice obraćaju posebnu pozornost na zaštitu primjenitelja i radnika, uzimajući u obzir da se smatra da Trichoderma atroviride soj I-1237 može uzrokovati preosjetljivost.
               Uvjeti uporabe, prema potrebi, uključuju mjere za smanjenje rizika.

      (1)  Više pojedinosti o aktivnoj tvari i njezinoj specifikaciji nalazi se u izvješću o ponovnoj ocjeni.
   PRILOG II.
   U dijelu B Priloga Provedbenoj Uredbi (EU) 540/2011 dodaje se sljedeći unos:

                  Broj

                  Uobičajeni naziv, identifikacijski brojevi

                  Naziv prema IUPAC-u

                  Čistoća (1)

                  Datum odobrenja

                  Istek odobrenja

                  Posebne odredbe

                  „32.

                     Trichoderma atroviride soj I-1237
                  Broj CNCM: I-1237

                  Ne primjenjuje se

                      cfu/g (
                      spore/g)

                  1. lipnja 2013.

                  31. svibnja 2023.

                  Za provedbu jedinstvenih načela iz članka 29. stavka 6. Uredbe (EZ) br. 1107/2009 u obzir se uzimaju zaključci izvješća o ponovnoj ocjeni tvari Trichoderma atroviride soj I-1237, a posebno njegovi dodaci I. i II. u konačnoj verziji Stalnog odbora za prehrambeni lanac i zdravlje životinja od 20. studenoga 2012.
                  U ovoj cjelokupnoj ocjeni države članice obraćaju posebnu pozornost na zaštitu primjenitelja i radnika, uzimajući u obzir da se smatra da Trichoderma atroviride soj I-1237 može uzrokovati preosjetljivost.
                  Uvjeti uporabe, prema potrebi, uključuju mjere za smanjenje rizika.”

      (1)  Više pojedinosti o aktivnoj tvari i njezinoj specifikaciji nalazi se u izvješću o ponovnoj ocjeni.


title: Provedbena uredba Komisije (EU) br. 1022/2011 od 14. listopada 2011. o neobnavljanju odobrenja aktivne tvari ciklanilida u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te izmjeni Provedbene uredbe Komisije (EU) br. 540/2011  Tekst značajan za EGP

text:
                  03/Sv. 49

                  HR

                  Službeni list Europske unije

                  215

            32011R1022

                  L 270/20

                  SLUŽBENI LIST EUROPSKE UNIJE

            Provedbena uredba Komisije (EU) br. 1022/2011
      od 14. listopada 2011.
      o neobnavljanju odobrenja aktivne tvari ciklanilida u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te izmjeni Provedbene uredbe Komisije (EU) br. 540/2011
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. i članak 78. stavak 2.,
      budući da:

                  (1)

                  Aktivna tvar ciklanilid uvrštena je u Prilog I. Direktivi Vijeća 91/414/EEZ od 15. srpnja 1991. o stavljanju na tržište sredstava za zaštitu bilja (2) za razdoblje koje istječe 31. listopada 2011.

                  (2)

                  Kako bi se podnositeljima zahtjeva omogućilo da pripreme svoje zahtjeve, a Komisiji da ih ocijeni i o njima odluči, navedeno je uvrštenje Direktivom Komisije 2010/77/EU od 10. studenog 2010. o izmjeni Direktive Vijeća 91/414/EEZ u vezi s datumom isteka valjanosti registracije nekih aktivnih tvari u Prilog I. produljeno do 31. prosinca 2015. (3)

                  (3)

                  U skladu s člankom 78. stavkom 3. Uredbe (EZ) br. 1107/2009 navedena je tvar uvrštena u dio A Priloga Provedbenoj uredbi Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u vezi s popisom odobrenih aktivnih tvari (4) i smatra se odobrenom na temelju Uredbe (EZ) br. 1107/2009.

                  (4)

                  Komisija, međutim, nije zaprimila nikakav zahtjev za predmetnu aktivnu tvar, a rok za podnošenje takvih zahtjeva, kako je predviđen u članku 4. stavku 1. Uredbe Komisije (EU) br. 1141/2010 od 7. prosinca 2010. o utvrđivanju postupka za obnavljanje uvrštenja druge skupine aktivnih tvari u Prilog I. Direktivi Vijeća 91/414/EEZ te utvrđivanju popisa takvih tvari (5) istekao je.

                  (5)

                  Stoga se odobrenje te aktivne tvari ne smije obnoviti i mora se brisati iz dijela A Priloga Provedbenoj uredbi Komisije (EU) br. 540/2011 s datumom isteka odobrenja, osim ako nije produljeno Direktivom 2010/77/EU.

                  (6)

                  Državama članicama treba omogućiti određeno razdoblje potrebno da se povuku odobrene registracije za sredstva za zaštitu bilja koja sadrže ciklanilid.

                  (7)

                  Ovom se Uredbom ne dovodi u pitanje podnošenje zahtjeva za tu aktivnu tvar u skladu s člankom 7. Uredbe (EZ) br. 1107/2009.

                  (8)

                  Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

            DONIJELA JE OVU UREDBU:
      Članak 1.
      Neobnavljanje odobrenja
      Odobrenje aktivne tvari ciklanilid nije obnovljeno.
      Članak 2.
      Prijelazne mjere
      Države članice dužne su osigurati da se registracije za sredstva za zaštitu bilja koja sadrže ciklanilid povuku do 30. travnja 2012.
      Članak 3.
      Vrijeme odgode
      Svaka odgoda koju odobri država članica za sredstva za zaštitu bilja koja sadrže ciklanilid za prodaju i distribuciju istječe najkasnije 31. listopada 2012., a za odstranjivanje, skladištenje i uporabu postojećih zaliha najkasnije 31. listopada 2013.
      Članak 4.
      Izmjene Provedbene uredbe (EU) br. 540/2011
      Dio A Priloga Provedbenoj uredbi (EU) br. 540/2011 mijenja se u skladu s Prilogom ovoj Uredbi.
      Članak 5.
      Stupanje na snagu
      Ova Uredba stupa na snagu sljedećeg dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 14. listopada 2011.

               Za Komisiju

               Predsjednik

            José Manuel BARROSO

         (1)  SL L 309, 24.11.2009., str. 1.

         (2)  SL L 230, 19.8.1991., str. 1.

         (3)  SL L 293, 11.11.2010., str. 48.

         (4)  SL L 153, 11.6.2011., str. 1.

         (5)  SL L 322, 8.12.2010., str. 10.

         PRILOG
         Red 21. dijela A Priloga Provedbenoj uredbi (EU) br. 540/2011 zamjenjuje se sljedećim:

                        Broj

                        Uobičajeni naziv, identifikacijski brojevi

                        Kemijski naziv prema IUPAC-u

                        Čistoća (*)

                        Datum odobrenja

                        Prestanak odobrenja

                        Posebne odredbe

                        „21

                        Ciklanilid
                        CAS br. 113136-77-9
                        CIPAC br. 586

                        Nije dostupno

                        960  g/kg

                        1. studenog 2001.

                        31. listopada 2011.

                        Dopušten za uporabu samo kao regulator rasta.
                        Najviši dopušteni sadržaj nečistoće 2,4-dikloroanilina (2,4-DCA) u aktivnoj tvari, koja je proizvedena, mora biti 1 g/kg.
                        Datum Stalnog odbora za biljno zdravstvo na koji je izvješće o pregledu finalizirano: 29. lipnja 2001.”

            (*)  Detaljni podaci koji se odnose na svojstva aktivne tvari dostupni su u izvješću o pregledu.


title: Provedbena uredba Komisije (EU) br. 918/2014 оd 22. kolovoza 2014. o izmjeni Provedbene Uredbe (EU) br. 540/2011 u pogledu uvjeta za odobrenje aktivne tvari ravnolančani feromoni za leptire (red Lepidoptera )  Tekst značajan za EGP

text:
               23.8.2014

               HR

               Službeni list Europske unije

               L 251/24

         PROVEDBENA UREDBA KOMISIJE (EU) br. 918/2014
   оd 22. kolovoza 2014.
   o izmjeni Provedbene Uredbe (EU) br. 540/2011 u pogledu uvjeta za odobrenje aktivne tvari ravnolančani feromoni za leptire (red Lepidoptera)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2. točku (c),
   budući da:

               (1)

               Aktivna tvar ravnolančani feromoni za leptire (red Lepidoptera) uvrštena je u Prilog I. Direktivi Vijeća 91/414/EEZ (2) Direktivom Komisije 2008/127/EZ (3) u skladu s postupkom predviđenim člankom 24.b Uredbe Komisije (EZ) br. 2229/2004 (4). Od zamjene Direktive 91/414/EEZ Uredbom (EZ) br. 1107/2009 smatra se da je ta tvar odobrena u skladu s navedenom Uredbom te je uvrštena u dio A Priloga Provedbenoj uredbi Komisije (EU) br. 540/2011 (5).

               (2)

               U skladu s člankom 25.a Uredbe (EZ) br. 2229/2004 Europska agencija za sigurnost hrane (dalje u tekstu „Agencija”) dostavila je Komisiji 13. prosinca 2013. svoje stajalište o nacrtu izvješća o pregledu za ravnolančane feromone za leptire (red Lepidoptera) (6). Agencija je svoje stajalište o ravnolančanim feromonima za leptire (red Lepidoptera) dostavila podnositelju prijave. Komisija je podnositelja prijave pozvala da dostavi primjedbe o nacrtu izvješća o pregledu za ravnolančane feromone za leptire (red Lepidoptera). Države članice i Komisija preispitale su nacrt izvješća o pregledu i stajalište Agencije u Stalnom odboru za bilje, životinje, hranu i hranu za životinje, a završnu su verziju donijele 11. srpnja 2014. u obliku izvješća Komisije o pregledu za ravnolančane feromone za leptire (red Lepidoptera).

               (3)

               Potvrđuje se da se aktivna tvar ravnolančani feromoni za leptire (red Lepidoptera) smatra odobrenom u skladu s Uredbom (EZ) br. 1107/2009.

               (4)

               Ravnolančani feromoni za leptire (red Lepidoptera) čine skupinu feromona koje prirodno proizvode kukci iz reda Lepidoptera. Oni imaju zajedničku strukturnu definiciju i mehanizam djelovanja. Izvješće o pregledu za ravnolančane feromone za leptire (red Lepidoptera) (SANCO/2633/2008) obuhvaća popis pojedinačnih spojeva koji imaju zajedničku strukturnu definiciju ravnolančanih feromona za leptire (red Lepidoptera) i sadržani su u odobrenim sredstvima za zaštitu bilja. Popis će se prema potrebi ažurirati.

               (5)

               U skladu s člankom 13. stavkom 2. Uredbe (EZ) br. 1107/2009, u vezi s njezinim člankom 6., te s obzirom na postojeća znanstvena i tehnička saznanja, potrebno je izmijeniti uvjete za odobrenje ravnolančanih feromona za leptire (red Lepidoptera). Osobito je potrebno zahtijevati dodatne potvrdne informacije.

               (6)

               Prilog Provedbenoj uredbi (EU) br. 540/2011 stoga bi trebalo na odgovarajući način izmijeniti.

               (7)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Izmjena Provedbene uredbe (EU) br. 540/2011
   Dio A Priloga Provedbenoj uredbi (EU) br. 540/2011 mijenja se u skladu s Prilogom ovoj Uredbi.
   Članak 2.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. kolovoza 2014.

            Za Komisiju

            Predsjednik

         José Manuel BARROSO

      (1)  SL L 309, 24.11.2009., str. 1.

      (2)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

      (3)  Direktiva Komisije 2008/127/EZ od 18. prosinca 2008. o izmjeni Direktive Vijeća 91/414/EEZ radi uvrštavanja nekoliko aktivnih tvari (SL L 344, 20.12.2008., str. 89.).

      (4)  Uredba Komisije (EZ) br. 2229/2004 od 3. prosinca 2004. o utvrđivanju dodatnih detaljnih pravila za provedbu četvrte faze programa rada iz članka 8. stavka 2. Direktive Vijeća 91/414/EEZ (SL L 379, 24.12.2004., str. 13.).

      (5)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

      (6)  Europska agencija za sigurnost hrane. Conclusion on the peer review of the pesticide risk assessment of the active substance Straight Chain Lepidopteran Pheromones. EFSA Journal 2014;12(1):3524. 537 str. doi:10.2903/j.efsa.2014.3524. Dostupno na mreži: www.efsa.europa.eu/efsajournal.

      PRILOG
      U dijelu A Priloga Provedbenoj uredbi (EU) br. 540/2011 redak 255. o aktivnoj tvari ravnolančani feromoni za leptire (red Lepidoptera) zamjenjuje se sljedećim:

                     Broj

                     Uobičajeni naziv, identifikacijski brojevi

                     Kemijski naziv prema IUPAC-u

                     Čistoća

                     Datum odobrenja

                     Prestanak odobrenja

                     Posebne odredbe

                     „255

                     Ravnolančani feromoni za leptire (red Lepidoptera)

                     Izvješće o pregledu (SANCO/2633/2008)

                     Izvješće o pregledu (SANCO/2633/2008)

                     1. rujna 2009.

                     31. kolovoza 2019.

                     DIO A
                     Dopušten za uporabu samo kao atraktant.
                     DIO B
                     Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvješća o pregledu za ravnolančane feromone za leptire (red Lepidoptera) (SANCO/2633/2008), a posebno njegovi dodaci I. i II., u završnoj verziji donesenoj u Stalnom odboru za bilje, životinje, hranu i hranu za životinje.
                     Uvjeti uporabe prema potrebi obuhvaćaju mjere za smanjenje rizika.
                     Podnositelj prijave dostavlja informacije koje potvrđuju:

                                 1.

                                 genotoksični profil spojeva iz grupe aldehida;

                                 2.

                                 izloženost ljudi i okoliša koja proizlazi iz raznih načina primjene ravnolančanih feromona za leptire (red Lepidoptera) kao sredstva za zaštitu bilja u usporedbi s prirodnim razinama tih feromona.

                           Podnositelj zahtjeva Komisiji, državama članicama i Agenciji dostavlja informacije navedene u točki 1. do 31. prosinca 2015., a informacije navedene u točki 2. do 31. prosinca 2016.”


title: Provedbena uredba Komisije (EU) br. 786/2011 od 5. kolovoza 2011. o odobravanju aktivne tvari 1-naftilacetamida u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i izmjeni Priloga Provedbenoj uredbi Komisije (EU) br. 540/2011 i Odluke Komisije 2008/941/EZ  Tekst značajan za EGP

text:
                  03/Sv. 49

                  HR

                  Službeni list Europske unije

                  86

            32011R0786

                  L 203/11

                  SLUŽBENI LIST EUROPSKE UNIJE

            PROVEDBENA UREDBA KOMISIJE (EU) br. 786/2011
      od 5. kolovoza 2011.
      o odobravanju aktivne tvari 1-naftilacetamida u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i izmjeni Priloga Provedbenoj uredbi Komisije (EU) br. 540/2011 i Odluke Komisije 2008/941/EZ
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2. i članak 78. stavak 2.,
      budući da:

                  (1)

                  U skladu s člankom 80. stavkom 1. točkom (c) Uredbe (EZ) br. 1107/2009 mora se primjenjivati Direktiva Vijeća 91/414/EEZ (2) za aktivne tvari za koje je utvrđeno da im je dokumentacija potpuna u skladu s člankom 16. Uredbe Komisije (EZ) br. 33/2008 (3), uzimajući pritom u obzir postupke i uvjete za odobravanje. 1-naftilacetamid je aktivna tvar za koju je utvrđeno da joj je dokumentacija potpuna u skladu s tom Uredbom.

                  (2)

                  Uredbama Komisije (EZ) br. 1112/2002 (4) i (EZ) br. 2229/2004 (5) utvrđuju se detaljna pravila za provedbu četvrte faze programa rada iz članka 8. stavka 2. Direktive 91/414/EEZ i popis aktivnih tvari koje treba ocijeniti, zbog njihova mogućeg uvrštenja u Prilog I. Direktivi 91/414/EEZ. Taj je popis uključio 1-naftilacetamid.

                  (3)

                  U skladu s člankom 24.e Uredbe (EZ) br. 2229/2004 podnositelj zahtjeva je u roku dva mjeseca od primitka nacrta izvješća o ocjeni iz članka 24. stavka 2. te Uredbe povukao prijedlog za uvrštenje te aktivne tvari u Prilog I. Direktivi 91/414/EEZ. Stoga je za neuvrštavanje 1-naftilacetamida donesena Odluka Komisije 2008/941/EZ od 8. prosinca 2008. o neuvrštavanju određenih aktivnih tvari u Prilog I. Direktivi Vijeća 91/414/EEZ i povlačenju registracija za sredstva za zaštitu bilja koja sadrže te tvari (6).

                  (4)

                  U skladu s člankom 6. stavkom 2. Direktive 91/414/EEZ prvobitni podnositelj obavijesti (dalje u tekstu: podnositelj zahtjeva) podnio je novi zahtjev kojim traži primjenu ubrzanog postupka, kako je predviđeno u člancima 14. do 19. Uredbe (EZ) br. 33/2008 o detaljnim pravilima za primjenu Direktive Vijeća 91/414/EEZ u vezi s redovitim i ubrzanim postupkom za ocjenu aktivnih tvari koje su bile dio programa rada iz članka 8. stavka 2. te Direktive, ali nisu uvrštene u njezin Prilog I.

                  (5)

                  Zahtjev je podnesen Francuskoj koja je imenovana za državu članicu izvjestiteljicu Uredbom (EZ) br. 2229/2004. Poštovao se rok za ubrzani postupak. Specifikacija aktivne tvari i podržane uporabe iste su kao i u Odluci 2008/941/EZ. Navedeni je zahtjev također u skladu s ostalim sadržajnim i postupovnim zahtjevima iz članka 15. Uredbe (EZ) br. 33/2008.

                  (6)

                  Francuska je ocijenila dodatne podatke koje je podnio podnositelj zahtjeva i pripremila dodatno izvješće. Dostavila je to izvješće Europskoj agenciji za sigurnost hrane (dalje u tekstu: Agencija) i Komisiji 12. ožujka 2010. Agencija je dodatno izvješće dostavila drugim državama članicama i podnositelju zahtjeva za davanje primjedaba te sve zaprimljene primjedbe proslijedila Komisiji. U skladu s člankom 20. stavkom 1. Uredbe (EZ) br. 33/2008 i na zahtjev Komisije, Agencija je predstavila svoj zaključak o 1-naftilacetamidu Komisiji 15. veljače 2011. (7). Nacrt izvješća o ocjeni, dodatno izvješće i zaključak Agencije pregledale su države članice i Komisija u okviru Stalnog odbora za prehrambeni lanac i zdravlje životinja i pripremile konačnu verziju 17. lipnja 2011. u obliku izvješća Komisije o pregledu za 1-naftilacetamid.

                  (7)

                  Različita ispitivanja pokazala su da se za sredstva za zaštitu bilja koja sadrže 1-naftilacetamid može očekivati da općenito zadovoljavaju zahtjeve utvrđene u članku 5. stavku 1. točkama (a) i (b) Direktive 91/414/EEZ, posebno kad je riječ o uporabama koje su ispitane i detaljno navedene u izvješću Komisije o pregledu. Stoga je primjereno odobriti 1-naftilacetamid u skladu s Uredbom (EZ) br. 1107/2009.

                  (8)

                  U skladu s člankom 13. stavkom 2. Uredbe (EZ) br. 1107/2009 u vezi s člankom 6. Uredbe i uzimajući u obzir sadašnje znanstveno i tehnološko znanje, potrebno je uključiti određene uvjete i ograničenja.

                  (9)

                  Ne dovodeći u pitanje zaključak da 1-naftilacetamid treba odobriti, primjereno je posebno zatražiti dodatne informacije o potvrđivanju.

                  (10)

                  Primjereno razdoblje treba proći prije davanja odobrenja kako bi se državama članicama i zainteresiranim stranama omogućilo da se pripreme za ispunjavanje novih zahtjeva koji proizlaze iz odobrenja.

                  (11)

                  Ne dovodeći u pitanje obveze predviđene Uredbom (EZ) br. 1107/2009, kao posljedica odobrenja, uzimajući u obzir poseban položaj koji je nastao prelaskom s Direktive 91/414/EEZ na Uredbu (EZ) br. 1107/2009, potrebno je uzeti u obzir sljedeće. Državama članicama treba omogućiti 6 mjeseci nakon odobrenja da pregledaju registracije za sredstva za zaštitu bilja koje sadrže 1-naftilacetamid. Države članice trebaju, prema potrebi, registracije izmijeniti, zamijeniti ili povući. Odstupajući od navedenog roka potrebno je osigurati dulje razdoblje za podnošenje i ocjenu cjelokupne ažurirane dokumentacije iz Priloga III., kako je navedena u Direktivi 91/414/EEZ, svakog sredstva za zaštitu bilja za svaku namijenjenu uporabu u skladu s jedinstvenim načelima.

                  (12)

                  Iskustvo stečeno uvrštavanjem aktivnih tvari u Prilog I. Direktivi 91/414/EEZ ocijenjenih na temelju Uredbe Komisije (EEZ) br. 3600/92 od 11. prosinca 1992. o utvrđivanju detaljnih pravila za provedbu prve faze programa rada iz članka 8. stavka 2. Direktive Vijeća 91/414/EEZ o stavljanju sredstava za zaštitu bilja na tržište (8) pokazalo je da se pri tumačenju obveza nositelja važećih rješenja o registraciji u vezi pristupa podacima mogu pojaviti poteškoće. Kako bi se izbjegle daljnje poteškoće potrebno je, stoga, razjasniti obveze država članica, posebno obvezu da provjere ima li nositelj rješenja o registraciji pristup dokumentaciji koja ispunjava zahtjeve iz Priloga II. navedenoj Direktivi. Međutim, to pojašnjenje državama članicama ili nositeljima rješenja o registraciji ne nameće nikakve nove obveze u usporedbi s već dosad donesenim direktivama o izmjenama Priloga I. navedenoj Direktivi ili uredbama o odobravanju aktivnih tvari.

                  (13)

                  U skladu s člankom 13. stavkom 4. Uredbe (EZ) br. 1107/2009, Prilog Provedbenoj uredbi Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u vezi s popisom odobrenih aktivnih tvari (9) potrebno je na odgovarajući način izmijeniti.

                  (14)

                  Odlukom 2008/941/EZ određuje se neuvrštavanje1-naftilacetamida i povlačenje registracija za sredstva za zaštitu bilja koja sadrže tu tvar do 31. prosinca 2011. U Prilogu toj Odluci potrebno je brisati red o 1-naftilacetamidu. Stoga je primjereno na odgovarajući način izmijeniti Odluku 2008/941/EZ.

                  (15)

                  Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

            DONIJELA JE OVU UREDBU:
      Članak 1.
      Odobrenje aktivne tvari
      Aktivna tvar 1-naftilacetamid, kako je određena u Prilogu I., odobrena je podložno uvjetima utvrđenima u tom Prilogu.
      Članak 2.
      Ponovna ocjena sredstava za zaštitu bilja
      1.   Države članice u skladu s Uredbom (EZ) br. 1107/2009, kad je to potrebno, do 30. lipnja 2012. izmjenjuju ili povlače važeće registracije za sredstva za zaštitu bilja koja sadrže 1-naftilacetamid kao aktivnu tvar.
      Do toga datuma moraju u prvome redu provjeriti jesu li uvjeti iz Priloga I. ovoj Uredbi ispunjeni, s iznimkom onih iz dijela B stupca o posebnim odredbama navedenog Priloga te ima li nositelj rješenja o registraciji dokumentaciju, ili pristup dokumentaciji, koja ispunjava zahtjeve iz Priloga II. Direktivi 91/414/EEZ u skladu s uvjetima iz članka 13. stavaka 1. do 4. te Direktive i članka 62. Uredbe (EZ) br. 1107/2009.
      2.   Odstupajući od stavka 1., za svako registrirano sredstvo za zaštitu bilja koje sadrži 1-naftilacetamid ili kao jedinu aktivnu tvar ili kao jednu od više aktivnih tvari koje su sve uvrštene u Prilog Provedbenoj uredbi (EU) br. 540/2011 najkasnije do 31. prosinca 2011., države članice u skladu s jedinstvenim načelima iz članka 29. stavka 6. Uredbe (EZ) br. 1107/2009, na temelju dokumentacije koja ispunjava zahtjeve iz Priloga III. Direktivi 91/414/EEZ i uzima u obzir dio B stupca o posebnim odredbama Priloga I. ovoj Uredbi ponovno ocjenjuju sredstvo. Na temelju te ocjene utvrđuju ispunjava li proizvod uvjete navedene u članku 29. stavku 1. Uredbe (EZ) br. 1107/2009. Nakon toga države članice:

                  (a)

                  ako sredstvo sadrži 1-naftilacetamid kao jedinu aktivnu tvar najkasnije do 31. prosinca 2015., kad je to potrebno, izmjenjuju ili povlače registraciju; ili

                  (b)

                  ako sredstvo sadrži 1-naftilacetamid kao jednu od više aktivnih tvari, kad je to potrebno, izmjenjuju ili povlače registraciju najkasnije do 31. prosinca 2015. ili do datuma određenoga takvom izmjenom ili povlačenjem u odgovarajućim aktima na temelju kojih su odgovarajuće tvari dodane Prilogu I. Direktivi 91/414/EEZ ili na temelju kojih su predmetne tvari odobrene, pri čemu se uzima u obzir kasniji datum.

            Članak 3.
      Izmjene Provedbene uredbe (EU) br. 540/2011
      Prilog Provedbenoj uredbi (EU) br. 540/2011 izmjenjuje se u skladu s Prilogom II. ovoj Uredbi.
      Članak 4.
      Izmjene Odluke 2008/941/EZ
      U Prilogu Odluci 2008/941/EZ briše se red o 1-naftilacetamidu.
      Članak 5.
      Stupanje na snagu i datum primjene
      Ova Uredba stupa na snagu dvadesetog dana od dana objave u Službenom listu Europske unije.
      Primjenjuje se od 1. siječnja 2012.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 5. kolovoza 2011.

               Za Komisiju

               Predsjednik

            José Manuel BARROSO

         (1)  SL L 309, 24.11.2009., str. 1.

         (2)  SL L 230, 19.8.1991., str. 1.

         (3)  SL L 15, 18.1.2008., str. 5.

         (4)  SL L 168, 27.6.2002., str. 14.

         (5)  SL L 379, 24.12.2004., str. 13.

         (6)  SL L 335, 13.12.2008., str. 91.

         (7)  Europska agencija za sigurnost hrane; Zaključak stručnog pregleda o ocjeni rizika pesticida s aktivnom tvari 2-(1-naftil)acetamid. EFSA Journal 2011;9(2):2020. [58. str.]. doi:10.2903/j.efsa.2011.2020. Dostupno na mrežnoj stranici: www.efsa.europa.eu.

         (8)  SL L 366, 15.12.1992., str. 10.

         (9)  SL L 153, 11.6.2011., str. 1.

         PRILOG I.

                     Uobičajeni naziv,
                     identifikacijski brojevi

                     Kemijski naziv prema IUPAC-u

                     Čistoća (1)

                     Datum odobrenja

                     Prestanak odobrenja

                     Posebne odredbe

                     1-naftilacetamid
                     CAS br. 86-86-2
                     CIPAC br. 282

                     2-(1-naftil)acetamid

                     ≥ 980 g/kg

                     1. siječnja 2012.

                     31. prosinca 2021.

                     DIO A
                     Dopušten za uporabu samo kao regulator rasta.
                     DIO B
                     Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvješća o pregledu 1-naftilacetamida, a posebno dodaci I. i II. Uredbe, kako su finalizirani na Stalnom odboru za prehrambeni lanac i zdravlje životinja 17. lipnja 2011.
                     U toj cjelokupnoj ocjeni države članice obraćaju posebnu pozornost na:

                                 (a)

                                 rizik za primjenitelje i radnike i osiguravaju da uvjeti, prema potrebi, uključuju primjenu odgovarajućih osobnih zaštitnih sredstava;

                                 (b)

                                 zaštitu podzemnih voda, ako se aktivna tvar primjenjuje na područjima s osjetljivim (lakim) tlom i/ili nepovoljnim klimatskim uvjetima;

                                 (c)

                                 rizik za vodene organizme;

                                 (d)

                                 rizik za neciljane biljke;

                                 (e)

                                 rizik za ptice.

                           Uvjeti uporabe uključuju, kad je to potrebno, mjere za smanjenje rizika.
                     Podnositelj zahtjeva podnosi potvrdne informacije o:

                                 1.

                                 riziku za neciljane biljke;

                                 2.

                                 dugotrajnom riziku za ptice.

                           Podnositelj zahtjeva podnosi Komisiji, državama članicama i Agenciji takve informacije do 31. prosinca 2013.

            (1)  Detaljni podaci koji se odnose na svojstva aktivne tvari dostupni su u izvješću o pregledu.

         PRILOG II.
         U dijelu B Priloga Provedbenoj uredbi (EU) br. 540/2011 dodaje se sljedeći unos:

                        Broj

                        Uobičajeni naziv,
                        identifikacijski brojevi

                        Kemijski naziv prema IUPAC-u

                        Čistoća (*)

                        Datum odobrenja

                        Prestanak odobrenja

                        Posebne odredbe

                        „12

                        1-naftilacetamid
                        CAS br. 86-86-2
                        CIPAC br. 282

                        2-(1-naftil)acetamide

                        ≥ 980 g/kg

                        1. siječnja 2012.

                        31. prosinca 2021.

                        DIO A
                        Dopušten za uporabu samo kao regulator rasta.
                        DIO B
                        Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvješća o pregledu 1-naftilacetamida, a posebno dodaci I. i II. Uredbe, kako su finalizirani na Stalnom odboru za prehrambeni lanac i zdravlje životinja 17. lipnja 2011.
                        U toj cjelokupnoj ocjeni države članice obraćaju posebnu pozornost na:

                                    (a)

                                    rizik za primjenitelje i radnike i osiguravaju da uvjeti uporabe, prema potrebi, uključuju primjenu odgovarajućih osobnih zaštitnih sredstava;

                                    (b)

                                    zaštitu podzemnih voda, ako se aktivna tvar primjenjuje u područjima s osjetljivim (lakim) tlom i/ili nepovoljnim klimatskim uvjetima;

                                    (c)

                                    rizik za vodene organizme;

                                    (d)

                                    rizik za neciljane biljke;

                                    (e)

                                    rizik za ptice.

                              Uvjeti uporabe uključuju, kad je to potrebno, mjere za smanjenje rizika.
                        Podnositelj zahtjeva podnosi potvrdne informacije o:

                                    (1)

                                    riziku za neciljane biljke;

                                    (2)

                                    dugotrajnom riziku za ptice.

                              Podnositelj zahtjeva podnosi Komisiji, državama članicama i Agenciji takve informacije do 31. prosinca 2013.”

            (*)  Detaljni podaci koji se odnose na svojstva aktivne tvari dostupni su u izvješću o pregledu.